מטומי מדיה גרופ

מטומי מדיה גרופ בע"מ, הייתה חברה ישראלית שפיתחה וסיפקה פתרונות שונים בתחום הפרסום באינטרנט, באמצעות חברות בת, אשר נמכרו כולם או נסגרו עד סוף 2019 והיא הפכה שלד בורסאי. מטומי הייתה חברה ציבורית שמניותיה נסחרו בבורסה לניירות ערך בתל אביב. השלד הבורסאי שלה מוזג לתוך יבואנית הרכב אוטומקס בסוף 2020. החברה הוקמה באוגוסט 2006 כ"אדסמרקט" (AdsMarket), פלטפורמה לניהול עסקות בין מפרסמים לבין קנייני מדיה וחברות אינטרנט, כתוצאה משיתוף פעולה בין שתי חברות שלבסוף התמזגו: "אקסטנד מדיה", שהוקמה על ידי עופר דרוקר ו"קיוב אפקט", שהוקמה על ידי כפיר מויאל ואסף בן-אשר (השניים עזבו את החברה לאחר כשלוש שנים). "קיוב אפקט" פיתחה את מנוע האופטימיזציה ששימש את החברה. הפלטפורמה של החברה הייתה זירת מסחר הנמצאת בתווך בין המפרסם לבין בעל אתר האינטרנט. שכללה מנוע אופטימיזציה, שמצא עבור המפרסם את המקום המתאים ביותר באתר למקם בו את הפרסומת שלו. התשלום מהלקוחות נעשה לפי מודל מבוסס ביצועים, לדוגמה לקוח שביקש הצעת מחיר לאחר שהקליק על פרסומת. בשנת 2007 רכשו הפרסומאי אילן שילוח וחברת מקאן תל אביב שליש ממניות אדסמרקט, בשלב זה הבעלות על החברה התחלקה בין עופר דרוקר ועדי אורזל שהחזיקו 24%; אינפיניטי, קבוצת החזקות בבעלות היזם ניר טרלובסקי, שהחזיקה 20.5%; כפיר מויאל ואסף בן-אשר, שהחזיקו 22.5%; וקבוצת מקאן שהחזיקה 33%, מתוכם 23% על ידי אילן שילוח, שגם מונה ליושב ראש החברה, ו-10% על ידי הקבוצה עצמה. לאחר שנת פעילות אחת עמדו הכנסות החברה על כ-50 מיליון דולר והיא קיבלה הצעת השקעה מבנק גולדמן זקס לפי שווי של 100 מיליון דולר. באוגוסט 2009 רכש אילן שילוח מקבוצת מקאן עוד 7% מאדסמרקט, תמורת 3.5 מיליון דולר. החברה פעלה תחילה בעיקר בשוק האירופי, אחר כך נכנסה לשוק הדרום אמריקאי ולארצות הברית, עם זאת רוב עובדי החברה היו בישראל. בין השנים 2007–2009 פעלה גם חברת בת "אדס מרקט ישראל", כמשרד פרסום ורכש מדיה באינטרנט בישראל. פעילות שמוזגה לתוך פעילות החברה הבינלאומית. בספטמבר 2008 הודיעה על כניסה לפעילות בסין יחד עם שותף מקומי. ביולי 2010 קרן ויולה פרייבט אקוויטי רכשה 21% ממניות החברה תמורת השקעה בהיקף של 17 מיליון דולר, לפי שווי של 75 מיליון דולר. מתוך סכום ההשקעה הכולל, 12 מיליון דולר שמשו לרכישת מניות החברה ו-5 מיליון דולר הושקעו בחברה. מתוך סכום זה אילן שילוח קיבל 4.5 מיליון דולר תמורת חלק מהמניות שהחזיק. ביוני 2011 אוגדה פעילות הקבוצה, שפעלה באמצעות מספר חברות בת, תחת חברת החזקות אחת בשם "מטומי מדיה גרופ". ביולי 2011 הרחיבה החברה את פעילותה בארצות הברית באמצעות רכישת השליטה בסוכנות הפרסום הדיגיטלית adperio, הממוקמת בדנבר קולורדו, תמורת 30 מיליון דולר. במהלך 2013 רכשה החברה שלוש חברות: את סוכנות הדיגיטל האמריקאית מדיהוויז (MediaWhiz) תמורת כ-10 מיליון דולר, את חברת הפרסום האמריקאית MobAff, שהתמחתה בפרסום בפלטפורמות המובייל, תמורת כ-30 מיליון דולר, ואת סוכנות הפרסום הישראלית אדקוונט (Adquant, לשעבר אדטומי), שהתמחתה בפרסום בפייסבוק. בנוסף רכשה 20% מחברת הפרסום "Team Internet" שבסיסיה במינכן, בגרמניה. את השנה סיימה החברה עם הכנסות של 217 מיליון דולר, היא העסיקה באותה עת כ–390 עובדים בתשעה משרדים ברחבי העולם, מתוכם כ–250 בישראל. ביולי 2014 ביצעה החברה הנפקה ראשונה לציבור של מניות בבורסה של לונדון וגייסה 70 מיליון דולר לפי שווי שוק של 347 מיליון דולר. לאחר ההנפקה, קיבלה מטומי השקעה של 82 מיליון דולר מחברת החזקות הפרסום העולמית קבוצת פובליסיס, שרכשה 24.9% מהמניות. חודש אחר כך רכשה את החברה אירופית MobFox שהפעילה פלטפורמת פרסום במובייל, תמורת 17.6 מיליון דולר במזומן ומניות. את שנת 2014 סיימה החברה עם הכנסות של 259 מיליון דולר ורווח של 24 מיליון דולר. אך עשרה חודשים אחרי ההנפקה השווי של מטומי קרס ב-40%, לאחר שהנמיכה את תחזית ההכנסות ל-2015. בפברואר 2016 ביצעה החברה רישום כפול בבורסה לניירות ערך בתל אביב, זאת עקב מחזורי מסחר דלילים בלונדון. בנובמבר 2015 רכשה מטומי את חברת Optimatic (אופטימטיק), חברת פרסום וידאו מניו יורק, תמורת כ-25 מיליון דולר. בספטמבר 2016 קרן הגידור ברוש קפיטל רכשה 7% ממניות מטומי והודיעה שהיא מעוניינת להיות משקיעה אקטיביסטית אשר תכתיב את האסטרטגיה העתידית של החברה. חמישה שבועות אחר כך הודיעה החברה כי התקשרה עם בנק ההשקעות RBC כיועץ פיננסי על מנת לבחון חלופות אסטרטגיות. מנכ"ל החברה מיום הקמתה ועד אפריל 2017 היה עופר דרוקר, אז פרש מתפקידו לבקשת קרן הגידור האקטיביסטית ברוש קפיטל, שסברה שהחברה מנוהלת בצורה לא נכונה. את עופר החליף שגיא נירי. עוד ביקשה ברוש קפיטל לצרף לדירקטוריון את עובד מטומי ניר טרלובסקי ועובד של ברוש קפיטל אמיר אפרתי. הסכם ההשקעה בחברת Team Internet ב-2014 אפשר לבעלי המניות הקיימים שלה למכור את יתרת המניות שלהם בפרקי זמן מוגדרים, עם הערכת שווי המבוססת על ביצועי Team Internet. בנוסף הוסכם כי במקרה שלמטומי אין מספיק כספים, המייסדים יוכלו לרכוש בחזרה את מניותיהם בהנחה של 40% ממחיר הרכישה. עד ינואר 2017 רכשה מטומי 80% מהמניות של Team Internet. Team Internet צמחה באופן משמעותי משווי של 1.25 מיליון דולר ב-2012 ל-185 מיליון דולר ב-2017. בדצמבר 2018 ניהל המנכ"ל שגיא נירי משא ומתן עם המייסדים כדי לתקן את רכישת 20% הנותרים מ-Team Internet להיות מוקדם מהנדרש, ולקבוע בפרמיה של רווחי 2017, במקום על בסיס רווחים מאוחרים יותר. ההסכם כלל גם חלוקת הון מ-Team Internet לבעלי המניות, לרבות מטומי, כדי שמטומי תוכל לממן את הרכישות. בינואר 2018 פרשה נירי מתפקידו, כדי "לממש הצעה שאי אפשר לסרב לה בחברה בלונדון". כהונתו בת עשרה חודשים של נירי מכירה וסגירה של נכסים שאינם בפעילות הליבה וכן פיטורי 150 עובדים. את נירי החליף ליעם גלין, לשעבר מנכ"ל פלאש נטוורקס. בעקבות הטלת דרישות איכות מחמירות יותר ממפרסמי וידאו, ההכנסות של חברת הבת אופטימטיק ירדו באופן משמעותי והיא נסגרה באפריל 2018. בפברואר 2018 גייסה מטומי 30 מיליון דולר באיגרות חוב להמרה על מנת לממן את רכישת שאר האופציות למניות שבידי Team Internet. איגרות החוב היו בעלות משך של שלוש שנים, נושאות ריבית של 5.5% ומחיר המרה של 4.26 שקל. תוך מספר חודשים התשואות על איגרות החוב של החברה נכנסו לטריטוריית אג"ח זבל, ונסחרו בהנחה משמעותית לערכן הנקוב. באוגוסט 2018 מכרה החברה את חברת הבת Whitedelivery. עם זאת, הקונה נקלע לאחר מכן לקשיים כלכליים, כלומר היא הפסידה את ההכנסה מיחידה זו מבלי להרוויח כלכלית. בנובמבר 2018 מכרה מטומי את חברת הבת Mobfox לטדי שגיא תמורת 7.5 מיליון דולר. זה הותיר את Team Internet כחברת הבת היחידה שלה. המנכ"ל ליאם גלין אמר כי המכירה נועדה בחלקה לממן את רכישת יתרת המניות של Team Internet, וכי הוא מנסה לשנות את תנאי הרכישה, שאמורה הייתה להגיע בסוף אותו חודש. בהמשך החודש קבעה החברה פגישה עם מחזיקי האג"ח של החברה במטרה לחפש תנאים חדשים לאג"ח. בשלב זה נסחרו האג"ח בהנחה של למעלה מ-50% מהערך הנקוב, ומחיר המניה ירד ב-95% בשנתיים. חלק מבעלי האג"ח הציעו פירעון מיידי של האג"ח, אך הדבר נדחה על ידי רוב מחזיקי האג"ח במקום זאת, התקבלה הצעה כי מחזיקי האג"ח ימנו נאמן לניהול משא ומתן על תנאי האג"ח מול מטומי. תנאי האג"ח החדשים סוכמו באופן זמני בינואר 2019. תנאים אלו העלו את הריבית ל-7%, עיכבו את פריסת התשלומים ואפשרו תשלום מראש ללא קנס. בתמורה, הסכימו בעלי המניות העיקריים להשקיע 10 מיליון דולר בדרך של הנפקת זכויות, תוך הבטחה להשקיע 2 מיליון דולר נוספים באג"ח אם הנפקת הזכויות לשאר בעלי המניות תגייס פחות מ-2 מיליון דולר. גם הבעלים של Team Internet, Rainmaker, הסכימו להפחית את התשלום הצפוי מ-18.5 מיליון דולר ל-13.5 מיליון דולר. במרץ 2019, המנכ"ל ליעם גלין עזב את תפקידו והוחלף על ידי סמי תותח, שותף בקבוצת ויולה, בעלת המניות בחברה באפריל 2019, לאחר שלא הושגה התקדמות במשא ומתן עם מחזיקי האג"ח, מימשו בעלי מניות המיעוט של Team Internet את האופציה שלהם לרכוש בחזרה את כל מניותיהם ממטומי בהנחה של 40% מהמחיר ששולם. כלומר כ-36 מיליון דולר, שישמשו תחילה לפירעון האג"ח. מחזיקי האג"ח אישרו את ההצעה והעסקה הייתה מותירה את מטומי עם יתרת מזומנים של כ-19 מיליון דולר אך ללא פעילות עסקית. ביוני 2019, החברה דיווחה כי בעלי מניות המיעוט של Team Internet רצו להעריך מחדש את הצעתם. באוגוסט 2019 ההצעה לרכישת Team Internet בוטלה, אך באותו חודש דיווחה מטומי שהיא קיבלה מספר הצעות לא מחייבות ל-Team Internet שכנראה יאפשרו לה לעמוד בכל ההתחייבויות הכספיות שלה. Team Internet נמכרה בדצמבר 2019 לחברת CentralNic, חברה ציבורית הנסחרת בלונדון, תמורת 48 מיליון דולר. העסקה אפשרה את השבת מלוא החוב האג"ח בסך 114 מיליון שקל. אתר האינטרנט הרשמי של מטומי מדיה גרופ שירי חביב ולדהורן, ‏אילן שילוח על קריסת מטומי: "האחראים לכישלון ידועים וברורים", באתר גלובס, 27 בנובמבר 2018 שלי אפלברג, מיכאל רוכוורגר, הפרסומאי שהתעשר עוד יותר - והחוסכים שהפסידו: איך קרסה חברת מטומי, באתר TheMarker‏, 27 בנובמבר 2018 שירי חביב ולדהורן, ‏גלובל אוטומקס בדרך לבורסה: תתמזג לתוך השלד של מטומי, באתר גלובס, 30 בספטמבר 2020 גיא גרימלנד, עשו את המיליון הראשון בגיל 20 - אז לאן עכשיו?, באתר TheMarker‏, 29 ביוני 2011 גיא גרימלנד, טכנולוגיית שיווק השותפים של קיובאפקט הוטמעה ברשת השותפים AdsMarket.com, באתר TheMarker‏, 25 ביוני 2006 מעיין כהן, עופר דרוקר: "השאלה היא לא אם נצליח, אלא כמה נצליח", באתר TheMarker‏, 13 באפריל 2008 ענת ביין-לובוביץ', ‏גולדמן זקס מעוניינת לרכוש מניות בחברת אדס מרק של אילן שילוח ומקאן-אריקסון, באתר גלובס, 1 ביולי 2008 בתיה פלדמן, ‏אילן שילוח קונה עוד 7% מאדסמרקט ב-3.5 מיליון דולר, באתר גלובס, 27 באוגוסט 2009 פז וייסמן, אדסמרקט מתחילה לפעול בספרד ובדרום אמריקה, באתר TheMarker‏, 17 בפברואר 2010 ענת ביין לובוביץ, ‏מקאן סגרה את אדס מרקט ישראל ומיזגה את פעילותה לחברה הבינלאומית, באתר גלובס, 17 במרץ 2009 מעיין כהן, חברת הפרסום אדס מרקט נכנסת לפעילות בסין, באתר TheMarker‏, 9 בספטמבר 2008 גיא גרימלנד, שלוש שנים לאחר שהוקמה: אדסמרקט מגיעה לשווי של 80 מיליון דולר, באתר TheMarker‏, 12 ביולי 2010 גיא גרימלנד, אקזיט חלקי לאילן שילוח באדסמרקט: יקבל 4.5 מיליון דולר, באתר TheMarker‏, 13 ביולי 2010 גיא גרימלנד, חברת הפרסום המקוון אדסמרקט מתאחדת למותג אחד: קבוצת מטומי מדיה, באתר TheMarker‏, 19 ביוני 2011 אמיר טייג, מטומי של אילן שילוח מתרחבת: רוכשת חברה אמריקאית ב-30 מיליון דולר, באתר TheMarker‏, 24 ביולי 2011 מיה אפשטיין, מטומי מדיה רוכשת את סוכנות הפרסום הדיגיטלית מדיהוויז ב-10 מ' ד', באתר TheMarker‏, 8 בינואר 2013 אבישי בסה, GeekTime, רכישה נוספת ל-Matomy בארה"ב - חברת הפרסום MobAff, באתר TheMarker‏, 10 ביולי 2013 נתי טוקר, לקראת ההנפקה: מטומי רוכשת את סוכנות הפרסום בפייסבוק של אדקוונט, באתר TheMarker‏, 24 באוקטובר 2013 מיכאל רוכוורגר, ענבל אורפז, מטומי חושפת את תוצאותיה לקראת הנפקה: ההכנסות ב-2013 - 217 מיליון דולר, באתר TheMarker‏, 10 במרץ 2014 מיכאל רוכוורגר, מטומי סיימה בהצלחה גיוס של 70 מיליון דולר לפי שווי של 347 מיליון דולר, באתר TheMarker‏, 8 ביולי 2014 מיכאל רוכוורגר, אמיר טייג, פובליסיס נכנסת כשותפה במטומי ורוכשת 24.9% ממניותיה בכ-80 מיליון ד', באתר TheMarker‏, 13 באוקטובר 2014 דרור רייך, מטומי רוכשת את פלטפורמת הפרסום MobFox תמורת 17.6 מיליון דולר, באתר TheMarker‏, 28 באוקטובר 2014 מיכאל רוכוורגר, מטומי היכתה את תחזית ההכנסות ל-2014, באתר TheMarker‏, 10 במרץ 2015 מיכאל רוכוורגר, עשרה חודשים אחרי ההנפקה: השווי של מטומי קרס ב-40%, באתר TheMarker‏, 5 במאי 2015 איתי שלוסברג, מטומי מדיה גרופ מצטרפת לבורסה בתל אביב במסגרת הרישום הכפול, באתר Funder פאנדר, ‏8 בפברואר 2016 שלי אפלברג, עקב מחזורי מסחר דלילים בלונדון - מטומי מצטרפת לבורסה בתל אביב, באתר TheMarker‏, 8 בפברואר 2016 עמרי זרחוביץ', מטומי רוכשת חברת פרסום וידיאו אמריקאית ב-25 מיליון דולר, באתר TheMarker‏, 16 בנובמבר 2015 שלי אפלברג, קרן ברוש רכשה 7% ממטומי; "פוטנציאל זינוק של 95%-217%", באתר TheMarker‏, 11 בספטמבר 2016 עמרי זרחוביץ', לאחר כניסת משקיע אקטיביסט: מטומי שכרה את RBC לבחון צעדים אסטרטגיים, באתר TheMarker‏, 18 באוקטובר 2016 עמרי זרחוביץ', מנכ"ל מטומי עופר דרוקר מסיים את תפקידו, באתר TheMarker‏, 13 באפריל 2017 אביב לוי, ‏מטומי רכשה עוד 10% ממניות טים אינטרנט לפי שווי של 105 מיליון ד', באתר גלובס, 15 בינואר 2017 שירי חביב ולדהורן, ‏לאחר הקריסה: התרחישים העומדים בפני מטומי, נושיה ובעלי מניותיה, באתר גלובס, 26 בנובמבר 2018 שלי אפלברג, "הצעה שאי אפשר לסרב לה בלונדון": העזיבה המפתיעה במטומי, באתר TheMarker‏, 9 בינואר 2018 אורי תומר, בעקבות ההפסדים וירידת השווי - המנכ"ל הטרי של מטומי מוכר פעילויות ב-11 מיליון דולר, באתר TheMarker‏, 6 ביולי 2017 צורי דאר, ליעם גלין, לשעבר מנכ"ל ריט, מונה כמנכ"ל פלאש נטוורקס, באתר TheMarker‏, 20 ביוני 2005 שירי חביב ולדהורן, ‏מטומי גייסה 103 מיליון שקל בהנפקת אג"ח להמרה, באתר גלובס, 5 בפברואר 2018 שירי חביב ולדהורן, ‏ניירות הערך של מטומי קורסים: המשקיעים בחברת הפרסום הדיגיטלי "מריחים" הסדר חוב, באתר גלובס, 25 בנובמבר 2018 שלי אפלברג, מטומי אינה סיפור מתמטי - הבעיה היא שאין מי שינהל את העסק, באתר TheMarker‏, 6 בינואר 2019 יניב הלפרין, ‏מטומי מוכרת את מובפוקס לטדי שגיא ב-7.5 מיליון דולר, באתר "אנשים ומחשבים", 15 בנובמבר 2018 שי שלו, ‏מנכ"ל מטומי ליעם גלין התפטר; סמי תותח ימלא את מקומו, באתר גלובס, 6 במרץ 2019 שירי חביב ולדהורן, ‏מטומי מתאדה: מכירת הפעילות הולכת ומתרחקת, המניות והאג"ח מתרסקות, באתר גלובס, 5 באוגוסט 2019 שלי אפלברג, רגע לפני הפירוק: מטומי הצליחה למכור את טים אינטרנט, באתר TheMarker‏, 17 בנובמבר 2019 שירי חביב ולדהורן, ‏אג"ח מטומי מזנקת: דיווחה על הסכם למכירת החברה הבת טים אינטרנט ב-46 מיליון אירו, באתר גלובס, 17 בנובמבר 2019